Zitadelle Spandau

Spandau kan ha flere betydninger

Zitadelle Spandau er et citadell i den administrative bydelen Spandau i Berlin. Det ble oppført 1559–1594 og regnes for å være en av Europas mest betydningsfulle og best bevarte festninger fra renessansen.

Festningsanlegget er oppført på en øy nordøst for Spandauer Altstadt, hvor elvene Havel og Spree møtes. Det ble bygget for å beskytte byen Spandau, som var selvstendig helt frem til 1920. Arkitekt var italieneren Francesco Chiaramella de Gandino. Anlegget gjenspeiler datidens byggetekniske ideal – det er symmetrisk, har fire bastioner og dermed ingen blinde vinkler.

Citadellet har vært brukt til en rekke forskjellige formål, bl.a. som ammunisjonsfabrikk under tredveårskrigen og gasslaboratorium under den andre verdenskrigen. I de senere år har det fungert som museum og er en populær severdighet. 

Zitadelle Spandau må ikke forveksles med Spandaufengslet som nå er revet.

 Flaggermus 
Citadellet er et av de viktigste vinterkvarterer for flaggermus i Europa.„Zitadelle Spandau: Hauptstadt der Fledermäuse zum Anflug gerüstet“, Der Tagesspiegel 14. august 2001 I kjelleren til hus nr 4 finnes flere ulike arter.Fledermauskeller, Berliner Artenschutz Team BAT e.V. Medarbeiderne i flaggermuskjelleren organiserer årlig en flaggermusfest og det gis også omvisninger.Informasjon fra Zoo-databank; besøkt 2. april 2010Hjemmeside for flaggermusfesten 2008

 Referanser 

 Eksterne lenker 


Kategori:Festninger i Tyskland
Kategori:Byggverk i Berlin
Kategori:Museer i Berlin
Kategori:Spandau
Kategori:Arkitektur på 1500-tallet